text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
الجليد! مع، يا عزيزي، دوبان الجليد، لقينا مفاجأة، أنواع بكتيريا رجعت للحياة، أنواع بكتيريا كانت في الـFreezer وفكّت! كانت متجمدة لمدة 50 ألف سنة تقريبًا! الأسوأ إن التطور العلمي والتكنولوجي ما وقفش لحد هنا، صحيح هو طوّر الطب وخلّى العلاج أسهل، ولكنه في نفس الوقت، خلّى فرصة انتقال فيروس قاتل | Statement | Khaleeji | 215 |
تبقى أسرع كتير من الأول. يعني، المركب اللي نقلت طاعون "جاستين" احتاجت مشوار عشان توصل أسابيع، ودي مركب واحدة في بحر شاسع. النهاردة بقى، كلمني على وسائل النقل والمواصلات، كلمني على الميكروباصات، كلمني على زميلك اللي قاعد بُقه في بُقك! كلمني على الطيران! احنا، يا عزيزي، يوميًا، Every Single Day، | Statement | Khaleeji | 204 |
عارف عندنا كام رحلة طيران؟ كام؟ 100 ألف رحلة طيارة يوميًا، 100 ألف طيارة فوقك تقريبًا بتطير بشكل يومي، "ميركاتو" 365 يوم في السنة لجميع أنواع العدوى! العدوى اللي تبدأ النهاردة في "الصين"، تسافر "نيوزيلاندا"، تروح "أمريكا"، تيجي "الشرق الأوسط"، تروح "أوروبا"، خلّصنا! أول ما تفتكر إنها خلاص، هتبدأ شغل | Question | Khaleeji | 226 |
وعدوى وكدا، بتلاقي نفسها في مدينة "الشروق" على مناخيرك! فدي بقت حركة انتقال البكتيريا في هذا العصر المتطور. خلّيني، يا عزيزي، أقولّك إن أول حالة كورونا طلعت برة "الصين" ظهرت في "تايلاند"، في نفس الأسبوع، بتظهر أول حالة في "أمريكا"، دي، يا عزيزي، احتاجت تعدّي أكبر محيط في العالم، "المحيط | Statement | Khaleeji | 205 |
الهادي"! العالم، يا عزيزي، لم يعد قرية صغيرة، العالم أصبح One Bedroom بحمّام! كمان، بقى عددنا أكبر، وعايشين في مدن أكثر كثافة، المسافة بين البيوت وحجم الشوارع بقت أصغر كتير جدًا من زمان، كل دي حاجات هتسهّل انتقال العدوى أكتر. "القسطنطينية" في زمن طاعون "جستنيان"، "القسطنطينية"، يا عزيزي، كانت وقتها | Statement | Masri | 213 |
أكبر مدينة على الأرض، فيها كام واحد؟ نُص مليون إنسان أول عن آخر، دا بالشباشب! النهاردة، لو المدينة فيها نُص مليون، دي مدينة صغيرة، دي "منيا القمح"! عدد، يا عزيزي، سكان مدينة زي "القاهرة" من 10 لـ23 مليون بني آدم، النُص مليون اللي زاحمين "القسطنطينية" دُول، أنا قابلتهم النهاردة الصبح! | Question | Masri | 209 |
كانوا موجودين في المرور، بيخلّصوا ورق! أي مدينة مليونية في سيناريو الوباء بتساوي عشرات الملايين من مصادر العدوى. "، خلّيني أفكرك بحاجة، انت في أكثر من موضع قُلتلنا إن عملية الطب اتطورت، واللي شُفناه إن تقريبًا في 12 شهر، المعامل، بسم الله، ما شاء الله، طلّعتلنا لقاح، خدت الجرعة الأولى، | Statement | Khaleeji | 204 |
وضربت وراها الجرعة التانية، بس، الحمد لله، الليلة اتلمّت يعني!" أيوة، يا عزيزي، هي المعامل! الحقيقة، يا عزيزي، إن دا اللي مخوّف بعض العلماء أكتر وأكتر. في سنة 2011، اتعملت أول تجربة لما يُسمى، يا عزيزي، الـGain of Function، "اكتساب الوظائف"، التجربة دي، يا عزيزي، ببساطة شديدة كانت لصالح الإنسانية، | Statement | Iraqi | 209 |
من خلال هذه التجربة، مجموعة من العلماء حاولوا يجاوبوا على سؤال مشروع، سؤال متعلق بإنفلونزا الطيور. الفيروس دا، يا عزيزي، كان قاتل بحق وحقيقي، مش زي الكوفيد بقى، مش عايزين نتكلم! %50 من اللي اتصابوا بإنفلونزا الطيور، ماتوا! ولكن لحسن حظنا، قدرته على الانتشار كانت ضعيفة، إنه ينتقل بين البشر، | Question | Masri | 214 |
فالحمد لله، عدّى على خير، وما حدش اتأذى غير بياعين الفراخ! ولكن دايمًا كان حاضرنا سؤال، لو الفيروس دا اتطور، واكتسب ميزة الانتقال السريع بين البشر، يا ترى بقى هنواجهه ازاي؟ من هنا، يا عزيزي، بدأت تجارب اكتساب الوظائف، أو منطق "ما تيجي نشوف"، هنعمل إيه؟ احنا هنعدّل الفيروس، وندّيله | Question | Iraqi | 214 |
وظيفة جديدة، ونشوف هيبقى شكله إيه قُدّامنا. من 2011 لـ2014، العلماء الأمريكان عملوا التجارب دي على فيروسات مختلفة، وبهدف نبيل، "تعالوا نشوف النسخة الخطيرة، ونشوف هنعمل معاها إيه." طوّر في عدوك، وادرسه، قبل ما يصبح عدوك، عشان تقدر تنتصر عليه! اللي حصل، يا عزيزي، كان مشكلة كبيرة في تاريخ العِلم، | Statement | Khaleeji | 215 |
وللأسف، حصل على يد ديمقراطيين! سنة 2014، إدارة "أوباما" أوقفت هذه التجارب تمامًا، وأوقفت معاها أكتر من 20 مشروع، مشاريع كانت مهمة جدًا في إنتاج فيروسات خطيرة. العجيب والغريب واللي يخلّيك ما تفهمش "أمريكا" دي شغالة ازاي ومين ماسكلها دراع، إن في 2018، إدارة "ترامب" هي اللي بترجّع هذه التجارب | Statement | Masri | 211 |
بشكل جزئي، مع فرض معايير صارمة للأمان! والله، يا عزيزي، ما حدش مرتاح في أيديولوجيته! والله! إجراءات الفتح والقفل دي كانت استجابات متناقضة لتخوف مرعب موجود، تخوف انت بتشوفه غالبًا كل أسبوع على MBC2، هل، هل، هل، هل ممكن هذا الفيروس الشرير عن طريق الخطأ يخرج برة المعمل؟ الإجابة، يا | Question | Khaleeji | 205 |
عزيزي، ببساطة، آه، وحصلت. للأسف، يا عزيزي، احنا عندنا عشرات الحوادث لتسرب فيروسات قاتلة من معامل الاختبار! يعني في 1977، حصلت Mini جائحة كدا، لمّا انتشر فيروس لإنفلونزا في العالم، وكان قوي جدًا وبشكل غريب، ساعتها، العلماء لمّا فحصوا هذا الفيروس، اكتشفوا إن هو نسخة مطابقة من الفيروس اللي انتشر | Statement | Khaleeji | 216 |
في جائحة تانية سنة 1950، ودا شيء مستحيل يحصل بشكل طبيعي. ليه؟ لأن الإنفلونزا فيروس بيتطور بسرعة جدًا، ومستحيل يجيني بعد 27 سنة كاملين يجيني بنفس النسخة! فيه Updates بتنزل كل شوية! العلماء أدركوا إن الـMini جائحة دي سببها على الأرجح بيعود إلى الدفاتر القديمة! كمان، يا عزيزي، سنة 1979، | Question | Masri | 203 |
مختبر الأسلحة البيولوجية في "الاتحاد السوفييتي" نشر عن طريق الغلط فيروس الجمرة الخبيثة، انتشر وسط قرية روسية! عشرات من سكان القرية ماتوا، وكالعادة، "الاتحاد السوفييتي" أنكر، What's The Cost of Lies?! ولكن، اللي بيحصل بعد سنين، إن "بوريس يلتسن" بيعترف، وقال إن "آه، كانت غلطة حصلت بالفعل، الفيروس تسرب من | Question | Iraqi | 206 |
أحد المختبرات." هو "الاتحاد السوفييتي"، يا عزيزي، موعود بحد يطلع يطلّع كل السيناريوهات القديمة! ما فيش Shift + Delete! حتى، يا عزيزي، لو بصينا على الدول الديمقراطية، هنشوف مثلًا سنة 2007 الحمى القلاعية في "إنجلترا"، اللي بتتسرب من مختبر بسبب أنبوبة مكسورة، وبتتسبب في تفشي المرض! المختبر، يا عزيزي، بيعترف | Statement | Khaleeji | 210 |
وبيقول إن "احنا عملنا أعمال صيانة، وصلّحنا المشكلة. الحمد لله، لحمنا الأنبوبة!" ونفاجأ، يا عزيزي، إن بعد أسبوعين بيحصل تسريب تاني! عندنا كمان حادثة مأساوية، آخر شخص يموت بالجدري في العالم جدري ما جالهوش من عدوى، لأ، دا جاله من تسريب، واضح إن المختبرات محتاجة مهندس تشطيب كويس! محتاجين الـFinish | Statement | Iraqi | 217 |
يبقى كويس، يا جماعة، على الأنابيب، عشان ما تسربش فيروسات! هنموت! واحدة من النظريات الغير مؤكدة بتعتبر إن كوفيد 19 هو نتيجة لتجارب بحثية حصلت في مختبر في مدينة "ووهان" الصينية، واتسرب بالغلط من المعمل، ولبسناه كلنا! حتى لو معايير الأمان دي عالية جدًا وقوية جدًا، فهل تقدر تضمن إن | Statement | Khaleeji | 199 |
ما فيش حد يكون بيعمل هذه التجارب في مكان ما لأهداف شديدة الشر، والله أعلم؟ خُد بالك فيه واحد، أسمع إنه عايش في "التجمع الخامس"، بيدرس Biology، نيته مش صافية! "معقول يا ؟! فيه حقير قلبه أسود كدا؟!" أيوة، يا عزيزي، أنا أعرف واحد حصلّه نقص في الشَعر، زيادة في | Question | Khaleeji | 178 |
طول الأنف، حصلتله أزمة عنيفة، خلّته يحاول يبيد البشر بإنه يقولّهم معلومات مغلوطة عن العالم، تنتهي بفنائهم! أحب، يا عزيزي، أعرّفك بأجندتي، اللي ما نجحتش لحد دلوقتي! خلّيني، يا عزيزي، أقولّك إن العالم بالفعل مليان أشرار حقيقيين كتير، البشر، يا عزيزي، بيستخدموا الفيروسات طول الوقت في صراعاتهم، مش هأقولّك بقى | Statement | Masri | 232 |
طبعًا على أيام العصور الوسطى، لمّا كانوا، يا عزيزي، بيجيبوا المنجنيق، ويحطوا فيه جثث الناس اللي ميتة بالطاعون! 36 فدان عدوى! هوبا بالمنجنيق، ألقُف أيها العدو، شم أيها العدو، سلّم على الشهدا اللي معاك! علامتين صح الـWhat's App بيزرقّوا في ثانية! وعندنا في عصرنا الحديث أمثلة صعبة لاستخدام الفيروسات في | Statement | Masri | 214 |
الحروب، الوحدة 731 في الجيش الياباني نقلوا متعمدين، متعمدين، الكوليرا والطاعون بين الصينيين عشان يقتلوا الآلاف والآلاف منهم، سامعة يا صفحة " بالعربي"؟ هه؟! لسة فاكر، على فكرة! لو انتم نسيتم، فريق "الدحّيح" ما نسوش! ولو انتي معاكي السم، فأنا عرفت الـ"ياكي"! "وتجيني، تلاقيني لسة بخيري!" | Question | Khaleeji | 214 |
بس كدا، يا عزيزي، خلّيني بقى ألفلك كل الـ"إفيهات"، وأعملّك أربعة Fried! أنا بأهزر، يا جماعة، أرجوكم! ما حدش يقفش! أنا بأحبكم لسة، وبألعب Winning Eleven، ما خُنتكومش مع الـFifa! خلّيني، يا عزيزي، أقولّك مثال آخر، حكومة الفصل العنصري في "جنوب أفريقيا" كان عندهم برنامج سرّي اسمه "مشروع الساحل"، وعكس | Statement | Khaleeji | 221 |
اسمه تمامًا، اللي بيوحي بـ"مراسي" و"هاسيندا" والمانجة أم 800 جنيه، فدا كان مشروع عبارة عن تجارب هدفها إنها تصمم أسلحة بيولوجية تستهدف السود فقط! ومش بس حروب ولا أنظمة ديكتاتورية، فيه بشر مختلين، غير أسوياء، استخدموا فيروسات في تحقيق أغراضهم، واحدة من الجماعات الدينية في ولاية "أوريجون" الأمريكية وهي جماعة | Statement | Masri | 217 |
متطرفة اسمها "راجنيش"، دُول عشان يكسّبوا المرشح بتاعهم في انتخابات العُمودية، لفوا على مطاعم المدينة، وفضلوا ينشروا فيها السالمونيلا، ينشروا بكتيريا السالمونيلا، عشان الناس اللي جوا المطاعم تتعب، بحيث، يا عزيزي، الناس تصوّت في المستشفيات، ما تصوتش في الانتخابات! "فبالتالي، أنصارنا بس اللي يروحوا يصوتوا، يبقوا آكلين أكل... | Statement | Khaleeji | 236 |
ما حدش يرمرم يا شباب، وننزل بقى نكتسح الصناديق، ونكسّب المرشح." بدل، يا عزيزي، ما نجيب شركة Marketing محترمة ونشتغل على برنامج انتخابي، لأ، احنا نتسبب في إصابة 750 شخص بالتسمم! وهنخسر الانتخابات! طب انت ضامن ،يا عزيزي، ما يكونش فيه حد بهذه النفسية يشتغل في هذه المختبرات ويسربلنا فيروس | Statement | Khaleeji | 202 |
من هذه الفيروسات؟ والمرادي بقى، تبقى متعمدة، مش خطأ! عشان كدا، "توبي أورد" الباحث في معهد "مستقبل الإنسانية" في "أكسفورد" بيقولّنا إن فرصة فناء البشر بفيروسات تنتقل لينا من الحيوانات هي 1 من 10 آلاف، ولكن بقى، فرصة وفاتنا بسبب تسريب لفيروس من أحد المختبرات، بتوصل 1 إلى 30، اللهم | Question | Masri | 199 |
احفظنا واحفظك واحفظ المختبرات! كل دي، يا عزيزي، حاجات توصّلنا إلى السيناريو التاني، | Statement | Masri | 60 |
الشتاء النووي! لو شُفت، يا عزيزي، حلقة "آخر يوم في العالم"، فانت أكيد تعرف حادثة الغواصة السوفييتية. ولو ما شُفتهاش، أرجوك، شوفها، هي واحدة من أجمل حلقاتنا من حيث السرد. الغواصة السوفييتية B-59، اللي كانت موجودة جنب "أمريكا" أثناء أزمة الصواريخ الكوبية سنة 1962، الغواصة دي في لحظة بعينها انقطع | Statement | Khaleeji | 216 |
اتصالها بالقاعدة، وكان، يا عزيزي، الناس اللي جوا الغواصة مقتنعين إن "الحرب العالمية التالتة شغالة برة، واحنا هنا محبوسين في الغواصة!" ساعتها، يا عزيزي، لو تفتكر، القبطان كان بيفكر إن هو ياخد Action، خد أوامره بإطلاق طوربيد نووي باتجاه "أمريكا"، طوربيد يعادل في قوته قنبلة "هيروشيما"، عشان القرار دا يتنفّذ، | Statement | Masri | 221 |
البروتوكول احتاج موافقة بالإجماع من الـ3 ظباط، الـ3 ظباط المساعدين اللي مع القبطان. اللي حصل، يا عزيزي، إن 2 وافقوا، ولكن واحد اسمه "فاسيلي أركيبوف" رفض. المفاجأة، يا عزيزي، إن Actually لم تكن هناك حرب عالمية ثالثة، ولكن لو كان هذا الطوربيد اتضرب، كان هيبقى فيه، فنحن مدينون إلى هذا | Statement | Khaleeji | 202 |
الرجل إن ما فيش حرب عالمية تالتة حصلت، لأنها كانت هتبقى حرب نووية هتفرم الكوكب 3 لـ4 مرات! لمّا "الولايات المتحدة الأمريكية" تخش مع "الاتحاد السوفييتي" في هذا الوقت بترساناتهم النووية، الكوكب كان هيبقى بريسكيت! هنشيل اللحمة من على العضم كداهو، ونقعد نفرولها! حاجة زي دي هتتسبب في أول موجة | Statement | Khaleeji | 206 |
منها في قتل من 200 لـ325 مليون إنسان بس! دُول كانوا هيموتوا في المعسكر الشرقي، ليه؟ لأن "أمريكا" ما كانتش هتسكت. دي ما كانتش المرة الوحيدة اللي قربنا فيها لحرب نووية، عرفنا مثلًا في تقارير اترفعت عنها السرية سنة 2013، إن في سنة 1983، في ذروة الحرب الباردة، نظام الإنذار | Question | Khaleeji | 188 |
السوفييتي طلعله على الرادار 5 صواريخ نووية اتضربت من "أمريكا" ونازلة على "موسكو" خلال 5 دقايق، يا نهار أسود! "الاتحاد السوفييتي" سوف يصبح فرخة شوّاية! الظابط النبطشي "ستانسيلاف بيتروف" هو اللي طلعله الرسم دا على الرادار، الراجل دا كان المفروض يبلّغ القيادة فورًا، "احنا بنتعرّض لهجوم نووي حالًا!" وغالبًا كدا، | Statement | Iraqi | 226 |
الرد هيكون: "اضربوا عليهم انتم كمان!" ولكن اللي حصل، يا عزيزي، لحسن الحظ، شكرًا للتردد! الراجل تردد وشك في الموضوع، وقرر ما يبلّغش القيادة، قرر إن هو يستنى، ويكتشف بعد كدا إن كان هناك عُطل في النظام هو اللي عمل هذا الإخطار الكاذب! يعني، لو كان قفله وفتحه تاني، كان | Statement | Khaleeji | 193 |
هيبقى عادي، مش هيطلّع حاجة! في لقاء صحفي لـ"بيتروف" كان بيقول: "أنا مش مهتم بتكريمي كبطل، أنا مهتم أكتر بسؤال، هنعمل إيه، لو دا حصل تاني؟" بالرغم، يا عزيزي، من اتفاقيات منع الأسلحة النووية، أو على الأقل، تخفيض عددها، إلا إن، بسم الله، ما شاء الله، احنا عندنا في هذا | Question | Khaleeji | 196 |
العالم النهاردة، العالم اللي فيه "أمم متحدة" و"صليب أحمر" ومؤسسات وقانون دولي وقانون دولي إنساني، وكل هذه الأشياء، فيه 12 ألف راس نووية، أمريكان، روس، صينيين، هنود، باكستان، إسرائيليين، إنجليز، فرنساويين، كل واحد راسه مسوّحاه! "الهند" و"باكستان" دُول لو اتجننوا على بعض شوية، يا عزيزي، فيها عشرات الملايين! لو كل | Statement | Masri | 227 |
واحد نشّف رأسه النووية على التاني، مش عشرات، ممكن نخش في المئات! السؤال بقى هنا، إيه اللي هيحصل، لو واحد اتجنن في دماغه، واستخدم هذا السلاح؟ الدكتور "آلان روبوك" أستاذ علوم المناخ في جامعة "راتجرز" عمل هو وفريقه بحث، فيه سيناريو لو "الهند" و"باكستان" تبادلوا في واحدة من معاركهم وحروبهم | Question | Masri | 204 |
المتكررة إلقاء 100 قنبلة نووية كدا نَكْش! الدراسة، يا عزيزي، توصلت إلى نتيجة مرعبة، أول حاجة كدا، بسم الله، ما شاء الله، فتح كلام، من 50 لـ125 مليون حادثة وفاة مباشرة، مش دي المشكلة، لأن المشكلة الحقيقية إن دا هيولّد حوالي 5 مليون طن من الدخان والسخام هيرتفع، يا حبيبي، | Statement | Masri | 193 |
لطبقات الجو، ودا هيتسبب في حجب الشمس في جزء كبير عن العالم، درجات الحرارة هتنخفض عالميًا من 1 لـ2 درجة، الـTreatment بتاع الاحتباس الحراري اللي بنحاول نظبطه دا هيتدمر! ما تكلمنيش بقى على محاصيل، ما تكلمنيش بقى على موضوع البقر! الشمس، يا عزيزي، لمّا تتحجب هي كمان، الميّه مش هتتبخر | Statement | Khaleeji | 198 |
من الأرض، فبالتالي، نسبة المطر هتقلّ، على حسب الأبحاث، النسبة ممكن توصل لـ30%، وبالتالي، كل المحاصيل الأساسية في العالم هتتأثر، عندك القمح مثلًا، إنتاجه هيقلّ عالميًا من 15 لـ30%، شوف الفينو هيبقى بكام! البلدي هتطلّعه من الـATM بعد كدا! الدُرة مثلًا هيقل من 20 لـ40%، مش هيبقى فيه فشار! وبيني | Question | Masri | 214 |
وبينك، يا عزيزي، المشكلة مش في الفشار، هنخش السينما بـTacos، يا سيدي، هندب في الأفوكادو! المشكلة، يا عزيزي، إن الدُرة مش بس غذاء الإنسان، دا كمان غذاء الحيوان. "طب وأنا مالي يا ؟!" يا عزيزي، ما انت بتاكل الحيوان، اللي هيحصل في الدُرة سوف يؤدي إلى مجاعة حادة ونقص في | Question | Masri | 187 |
اللحوم. باختصار، باختصار يعني، باختصار، حادثة زي دي ممكن تتسبب في وفاة 2 مليار إنسان! ومع كامل احترامي، الدولتين دُول ما معاهومش أكبر عدد ترسانات نووية، آه! السؤال بقى، يا عزيزي، لو هذه الحرب النووية كانت بين "أمريكا" و"روسيا"، أو "أمريكا" و"الصين"، أي مثلث، فيه "ترامب"، "بوتين"، "شي جينبينج"، دا | Statement | Masri | 222 |
هيولّع! مع كامل احترامي لـ"الهند" و"باكستان"، ولأ، تاني، ممكن فعلًا ينتج عنها حرب نووية، مش بأهزر! بس في الآخر يعني، هتتحل بشاي وكشمير! فيه علماء في جامعة "كلورادو" عملوا سيناريو، تخيلوا، ماذا لو "أمريكا" و"روسيا" استخدموا نُص ترساناتهم النووية ضد بعض، فيا ترى يا هل ترى إيه اللي ممكن يحصل؟ | Question | Masri | 218 |
الحقيقة، يا عزيزي، إن دي هتكون نهاية، ولكنها نهاية بالتصوير البطيء! مبدئيًا كدا، يا عزيزي، انسى قنبلة "هيروشيما"، عشان دي قنبلة غلبانة، دي قنبلة عِرّة وسط القنابل اللي موجودة النهاردة! احنا النهاردة، يا عزيزي، عندنا قنابل أقوى بكتير، قنابل أقوى بمراحل! مع أول قنبلة في الحرب دي، ملايين البشر هيموتوا | Statement | Masri | 229 |
في لحظة واحدة، واللي هيعيش، مش هيكون ناجي، دا هيموت بالبطيء، دا غير محظوظ! الحرايق دي هتنتج 150 مليون طن دخان، الدخان دا هيطلع من الغلاف الجوي ويحجب الشمس 70%، البشر، يا عزيزي، هيعيشوا في ظلام من سنة لـ3 سنين، هتخش تنام، تصحى بعد 3! هنمشي في الكوكب بـ"فلاشات"! ودا، | Statement | Iraqi | 201 |
يا عزيزي، هيتسبب في انخفاض درجة حرارة "الأرض" عارف لكام؟ اضرب رقم، تخيل معايا، من 8 لـ13 درجة، اصحى! دا في وقت الدرجة فيه بتفرق! الدرجة فيه مقوّمة ومجننة "الأمم المتحدة"! دي، يا عزيزي، عشان بس تقدر تتخيل، أكتر من النسبة اللي درجة الكوكب انخفضت فيه في العصر الجليدي الأخير! | Question | Khaleeji | 194 |
احنا، بشكل ما، هنشوف الكثير من البحار والمحيطات متجمدة تمامًا! نُص كوكب "الأرض" مش هيشوف يوم واحد في السنة درجة حرارته فوق الصفر! انسى بقى السمك البلطي اللي في الميّه دا، راحت عليه، خلاص، ما فيش ثروة سمكية! ما فيش أي حاجة، يا عزيزي! لو ما نزلتش متقّل، هتنزل مكعبات! | Statement | Khaleeji | 192 |
وهنحتاج نحطك برة، عشان تـDefrost! الزراعة في شمال "أوروبا" هتقف تمامًا، وفي "روسيا" وفي "الصين" وفي "اليابان"، العالم هيفقد 80% من إنتاج الغذاء اللي موجود. وبانتهاء السنة التانية من الشتاء النووي، هيموت 5 مليار بني آدم من الجوع! %99، يا عزيزي، من سكان "الصين" هيموتوا! أستاذ انقراض، أنا لسة هنا! | Statement | Khaleeji | 208 |
%75 من سكان "أمريكا" و"روسيا" برضه هيموتوا! و99% من سكان "إنجلترا" وشمال "أوروبا" برضه نفس المصير! ولكن لو افترضنا إن البشر الباقيين دُول قدروا يتجمّعوا عشان يلاقوا حلول، وقدروا يتكيفوا مع المناخ الجديد، فدا مش هيحميهم من كوارث تانية، ودا لأن، يا عزيزي، الدخان هيدمر 75% من طبقة الأوزون! وبعد | Statement | Masri | 212 |
الـ3 سنين ما يخلصوا، ويروح الدخان، وترجع الشمس، هيتعرّض البشر لكميات أشعة مهولة فوق البنفسجية! ما انت شايلّي 3 أرباع طبقة الأوزون، مين اللي هيحميك من الشمس؟! "الشناوي"؟! ناس كتيرة، يا عزيزي، فورًا كدا، فورًا، هيجيلها سرطان جلد، والنبات هيهلك، والطحالب البحرية هتموت، وبرضه، هتفنى الحياة في البحر! ودي، يا | Question | Khaleeji | 229 |
عزيزي، هتكون النهاية المرعبة، برد قارص، مجاعة عالمية، ظلام دامس، ويوم ما الشمس تنوّر، سرطان فوري، شمس بتحرق وبتقتل كل حاجة، وبترسم خط النهاية للحضارة البشرية، وانقراضها للأبد! عشان كدا، يا عزيزي، في أغسطس سنة 22، خطب الأمين العام لـ"الأمم المتحدة" آنذاك "أنطونيو جوتيريش" قال لقادة العالم: "البشرية على بُعد | Statement | Khaleeji | 227 |
سوء فهم واحد." خطأ بشري واحد، ونصل إلى الفناء النووي، أعاده الله علينا وعليكم باليُمن والبركات! مجموعة "العربي" تتمنى لكم إفطارًا مشعًا! في النهاية، يا عزيزي، النووي لن يترك أثر للحياة على كوكب "الأرض" عمومًا! فيه كائنات بقى ما نعرفهاش هي اللي ممكن تعيش، بس احنا مش هننجو! ودا، يا | Statement | Masri | 213 |
السيناريو التالت هو الانهيار المناخي. "الأرض"، يا عزيزي، في تاريخها مرت بـ5 انقراضات كبرى، في كل انقراض منهم، مات من 75 لـ95% من الأحياء اللي موجودين على هذا الكوكب، كل هذه الانقراضات بيجمعها عامل مشترك واحد، هو حدث ضخم جدًا أدّى إلى تغير مناخي حاد جدًا، تغير قتل ظروف الحياة | Statement | Khaleeji | 194 |
على الكوكب، وأدى إلى الانقراض. النهاردة، علماء كتير بيعتقدوا إن احنا عايشين بداية الانقراض الكبير السادس. إرهاصات كدا، يا عزيزي، وانت عارف كويس أوي، يا عزيزي، نشاط الإنسان، واللي عمله في المناخ! علماء من جامعة "ستانفورد" أكدوا في ورقة بحثية إن احنا بنشهد انقراض بمعدلات سريعة جدًا للحيوانات اللي حوالينا، | Statement | Iraqi | 218 |
كام؟ 114 ضِعف المعدل الطبيعي. - "114 ضعف يا ؟" - 114 ضعف، يا عزيزي. "ياه يا ! 114 ضعف؟! ولسة حوالينا حيوانات؟!" إن شاء الله، يبقوا 115 قريب! فيه نوع هيتسلّم! خلّيني أقولّك إن بعض الحيوانات الفقارية اللي اختفت كانت ممكن تعيش لسنوات تصل لـ10 آلاف سنة، لولا إيه؟ | Question | Masri | 191 |
تدخل النشاط البشري. وأهم أسباب الانقراض دا والعامل اللي بيخلّيه أسرع هو التغير المناخي الحاد. سنة 1988، زعماء العالم أطلقوا إعلان "تورونتو"، الإعلان اللي بيقول إن التغير المناخي الآن وصل إلى مرحلة كارثية، مرحلة لا يضاهيها أي شيء في العالم سوى حرب عالمية نووية! وعلى مدار سنين، دوَل العالم اتفقت | Statement | Khaleeji | 204 |
في مؤتمرات المناخ إننا، بالصلاة على النبي كدا، عايزين نوصّل كوكب "الأرض" الجميل بتاعنا دا إن بكتير أوي تزيد درجة حرارته درجة ونُص في أقصى تقدير، وإلا هنواجه عواقب، لا مؤاخذة، وخيمة! ولكن النهاردة، بعد 38 سنة من إعلان "تورونتو"، بنشوف سنة 2024 درجة حرارة بتعمل إيه؟ بتتجاوز هذا الرقم، | Question | Khaleeji | 211 |
دا، يا عزيزي، أعلى معدل درجة حرارة في التاريخ المسجل! واسألوا الدكتور "هشام العسكري"، الراجل اللي عمّال يلف الكوكب وينبح في صوته: "يا جماعة، احذروا التغير المناخي! احذروا التغير المناخي! الدرجة الواحدة بتسمّع في الحساب جامد، انتم مش عارفين!" الجو بيسخن، فبنشغّل التكييف، فبنحرق الفريون، فالجو بيسخن، فبنشغّل التكييف، فبن... | Statement | Masri | 228 |
الفريون، فالجو بيسخن، فبنشغّل التكييف، فبنحرق الفريون، فالجو بيسخن... فيه إيه؟! هنموت متحللين بالـRemote! ربنا، يا عزيزي، خلق هذا الكوكب فيه توازن، أقل تغير في درجة حرارته سوف يؤدي إلى كارثة، حفظنا الله! بالظبط، يا عزيزي، زي جسم الإنسان، تخيل لمّا درجة حرارتك ترتفع 2 ولّا 3، توصل لـ40! مش | Question | Khaleeji | 215 |
هنقعد نقول: "يا جماعة، دُول بس درجتين ولّا 3!" لأ، بتقلب العالم حواليك كله كمّادات! لمّا تعدي الـ40، كل حاجة بتنهار! هي "الأرض" كدا، كل درجة حرارة زيادة هي عملية انهيار شامل في المنظومة كلها. مش خطوة، هي الانهيار. "، أنا عندي فكرة حلوة أوي، احنا يا ، نفضل نستهلك | Statement | Masri | 189 |
طاقة، نستهلك طاقة، نستهلك طاقة، فالكوكب يسخن، فنقوم عاملين حرب نووية، تهدّي من البلد، فتنزل 28، فنظبطها! ندخل الجليد في الاحتباس الحراري، فيطلّع الكوكب مظبوط زي الميّه في الدُش!" آه! عزيزي، بصراحة، أنا معجب باندفاعك المشوب بالجهل! ليه؟ ليه نعمل في نفسنا كدا؟ ما نقعد في البيت نلعب PlayStation، وخلاص! | Question | Khaleeji | 219 |
ليه نخش في عصر جليدي سادس؟! انت يا لا عايش في "الشرق الأوسط"، ولمّا الجو بيشد شوية، بتلبسلي 3 كلاسين فوق بعض! أنا شُفتك كام مرة حاضن سواق الميكروباص، عشان مش لاقي حاجة تتدفّا فيها! هما دُول الـ3 من الـ20 يا "محمد"؟! حصل! والمرة الجاية مع بعض يا حضرات! وعلى | Question | Masri | 187 |
حسب دراسة، أجراها العلماء من جامعة "كامبريدج"، فالعالم لحد النهاردة بيتكلم على سيناريو متفائل جدًا للتغير المناخي، وإن إن شاء الله، إن شاء الله، كل الدول هتيجي يوم قبل الامتحان تلم الـ"تشابترات" كلها، وتلم درجات الحرارة كلها، وأول ما "ترامب" هيمشي، هيرجع رئيس ديمقراطي يخش الاتفاقيات، ونظبّط الدنيا في آخر | Statement | Khaleeji | 219 |
لحظة، وGoal جميل، جميل! ولكن، يا عزيزي، الحقيقة Actually أكثر قلقًا من كدا، دُول بيتجاهلوا السيناريو الحقيقي المقلق، اللي لو فضلنا ماشيين في مساره الحالي، اللي هيحصل هو ارتفاع درجات الحرارة تقريبًا من 2 لـ4 درجة مئوية، دا، يا عزيزي، على سنة كام؟ 2100. اللي هي خلاص، اللي اتولد النهاردة، | Question | Masri | 201 |
خلاص، دخل فيها! فيا ترى برضه إيه اللي هيحصل؟ في اللحظة دي، أو اللي قبلها، ممكن 2 مليار إنسان هيكونوا عايشين في أماكن متوسط درجات حرارتها سواء في الصيف أو في الشتا، كبرى وعظمى مع بعض، حوالي 29 درجة! وعشان، يا عزيزي، تبقى فاهم، مدينة زي "الرياض" مثلًا، متوسط حرارتها | Question | Masri | 194 |
26.2 درجة، دلوقتي، هي حَر جدًا، تخيل بقى نزوّد 3 درجات على "الرياض"! سشوار بأقصى سرعة! "القاهرة" متوسط حرارتها 22 درجة، "الكويت" 26.4. المتوسط اللي بنتكلم عنه في إن درجة هو متوسط مش بيحصل غير في عمق الصحاري، مناطق ليست مأهولة بالبشر، في اللحظة دي، يا عزيزي، ربع سكان "الأرض" | Statement | Masri | 199 |
هيشوفوا صيف درجة حرارته توصل في النهار من 50 لـ55 درجة، هيبقى فيه حالة من الصهد الشديد والتعرُّق، صهد وتعرُّق! يوم ما نحب نشم هوا وناخد طراوة، هنخش في الأفران! كلها هتبقى مقرمشات، يا عزيزي! عندك مثلًا سكان شمال "أفريقيا" و"بنجلاديش" و"باكستان" وجنوب "الصين"، وجنوب "الولايات المتحدة" تمًا، كل دي | Statement | Khaleeji | 220 |
أماكن هتبقى غير صالحة للحياة الإنسانية من أساسه! Survival Shaheen هيهيص هناك! الجسم البشري غير مصمم إنه يستحمل دا. هتحصل، يا عزيزي، واحدة من أكبر الهجرات في العالم، 2 مليار إنسان هيسيبوا المكان اللي عايشين فيه، ويضطروا إن هما ينتقلوا، دوَل بالكامل هتختفي من الوجود، مع موجات هجرة شرعية وغير | Statement | Masri | 199 |
شرعية غير مسبوقة! بس كل دا، يا عزيزي، وخلّيني أفاجئك وأقولّك لسة المشكلة بتبدأ! مع ارتفاع درجات الحرارة، نباتات كتير مش هتعرف تنمو تاني، الدُرة مثلًا هينخفض إنتاجه بنسبة 68% هتحتاج تبقى مدير بنك، عشان تقدر تجيب كوز! ودا، زي ما قُلتلك، يا عزيزي، محصول رئيسي، ومصدر غذاء مش بس | Statement | Masri | 213 |
للإنسان، الثروة الحيوانية طايرة بيه! هناك، دا الفول بتاعهم، بيفطروا دُرة وبيتعشوا دُرة. فاحنا بنتكلم على هلاك شبه كامل للثروة الزراعية والحيوانية والبشرية، بنتكلم على حوالي 75% من البشر هيتعرّضوا إلى مجاعة ضخمة جدًا. ولكن مع زيادة درجات الحرارة، هيتكوّن عندنا كمية بخر ضخمة الميّه، الكوكب، يا عزيزي، هيتحول إلى | Statement | Iraqi | 229 |
Kettle! البخار هيطلع لطبقات الجو العليا، ويتكثف فوق، درجة حرارة زيادة واحدة، بتسمّع في زيادة 7% في البخار، البخار اللي بيطلع من "الأرض" ويعمل سحب أكتر، الكوكب، يا عزيزي، هيبقى مشبّر! هيبقى زي النضارة كدا، عايز حد يمسحه، سُحُب أكتر، هتجيبلك عواصف أكتر، وبالتالي، أمطار أكتر وفيضانات أكتر. العالم، يا | Statement | Masri | 221 |
عزيزي، هيعيش مفارقة عجيبة جدًا، مناطق بتتحول إلى صحراء، ومناطق بتغرق في فيضانات! واحدة من الطروحات المرعبة لدرجات الحرارة العالية دي هتخلّي بعوض ناقل للأمراض يروح يعيش في أماكن ما كانش بيعيش فيها قبل كدا، وياخد معاه مين؟ ياخد معاه مين في جيبه؟ فيروسات قاتلة، السيناريو اللي شُفناه في الأول! | Question | Khaleeji | 208 |
فيروسات زي الملاريا وحمى الضنك، كل دا هينتشر، هتيجي أمراض جديدة لناس ما كوّنوش مناعة للفيروسات والأمراض الجديدة اللي جاية عليهم. ما دا، يا عزيزي، اللي الأوروبيين عملوه في الأمريكتين، واحدة من أهم طرُق الإبادة اللي حصلت للهنود الحُمر كانت إن الأوروبيين جُم معاهم بأوبئة! فانت النهاردة لمّا يحصلّك هذه | Statement | Khaleeji | 220 |
الحالة من الهجرات اللي جاية عشان فيه أزمات مناخية مش بس حرّكت البشر، دي حرّكت الحيوانات، فخلّت هناك فيروسات وبكتيريا تتحرك مع البشر دُول، فياخدوا بعضهم في كل حتة في العالم! المصايب، يا عزيزي، لمّا بتيجي، بتيجي كدا! وبتفضل المصايب تقلّب بعضها كدا، زي الكشري! كله بييجي على كله! كل | Statement | Masri | 198 |
اللي بأحكيهولك دا، يا عزيزي، ولسة الجليد ما صبّحش، لسة الجليد ماسك نفسه، يا حبيبي! تخيل بقى، يا عزيزي، الأخطر والأخطر، لمّا الجليد يقرر إن هو مش قادر كدا، ويدوب! "نيويورك" هتختفي، "طوكيو"، انساها! والأهم من الاتنين، حبيبتك وحبيبتي وحبيبة "فيروز"، "إسكندرية" دي ما عادتش "إسكندرية"! هتبدأ، يا عزيزي، تلاقي | Statement | Khaleeji | 235 |
"المتوسط" نضج في "كفر الشيخ"! "كفر الشيخ" أصبحت مدينة ساحلية! هيبدأ الأستاذ "محمد" بقى والأستاذ "عبكويم" يعملوا الـPodcast بتاعهم أمام البحار! وخلّيني أقولّك، يا عزيزي، إن ساعتها اختفاء الجيلاتي والكبدة هتكون آخر حاجة تقلقنا، مش بس المدن هتغرق، الجليد، يا عزيزي، لمّا يدوب، هو مخبي تحته غاز اسمه غاز الميثان، | Statement | Masri | 232 |
الغاز اللي تأثيره 28 ضِعف تأثير غاز ثاني أكسيد الكربون! كان عندي فار، بدّلته بأسد! يعني، احتباس حراري أكبر، يعني، الكارثة بتكبر أكتر وأكتر، ببساطة، كأن هناك تسريب غاز في الكوكب! مش بس كدا، الجليد له دور مهم في الحفاظ على توازن "الأرض"، لأنه بيعكس كميات ضخمة من أشعة الشمس، | Statement | Masri | 202 |
فبالتالي، الجليد دا لمّا يدوب، الأراضي اللي تحته هتبقى داكنة، فبالتالي، هتمتص شمس أكتر، ودرجة الحرارة تزيد أكتر وأكتر! لمّا نوصل، يا عزيزي، للنقطة دي، هنبقى كأننا زقينا صخرة من فوق جبل، لا يوجد طريقة لتوقيفها، وكل ما نقرب للقاع أكتر، كل ما كانت الصخرة أكثر خطورة! وأكثر سرعة واقترابًا | Statement | Khaleeji | 224 |
من الأرض، لغاية ما توصل في النهاية للقاع، وينتهي كل شيء! دا، يا عزيزي، كان ببساطة شديدة السيناريو التالت. تعالى بقى نشوف السيناريو الرابع، ماذا لو جاء الخطر من خارج "الأرض"؟ | Question | Khaleeji | 123 |
السيناريو الرابع: كارثة من الفضاء. في يوم 15 فبراير سنة 2013، بيصحى سكان "تشيليابنسك" الروسية على انفجار قوي، 200 ألف متر مربع من الإزاز طاروا، 7300 مبنى اتخرّبوا في 6 مدن مختلفة! الناس بصوا للسما ولقوا نيزك قُطره 20 متر بس. "يا نهار أسود يا ! دا طويل أوي! دا | Statement | Iraqi | 182 |
يخرم الأوزون!" يا عزيزي، هذا النيزك انفجر في الغلاف الجوي من هنا، وما حصلش حاجة، الحمد لله، للغلاف، بس التأثير على الأرض كان كبير! 20 متر في مقاسات الأجرام السماوية دا كلام فاضي يعني، Small، مقاسات رُضّع، XS! ولكن الانفجار على الأرض نفسها كانت قوته 30 مرة أقوى من قنبلة | Statement | Khaleeji | 181 |
"هيروشيما" اللي عمّالين نضرب بيها المثل من الصبح! مش بس قوة الـ30 ضِعف دي كانت مرعبة، المرعب، يا عزيزي، والمخيف إن ما حدش رصده أصلًا، يعني، احنا اكتشفنا فجأة كدا، فجأة، إن هناك نيزك، كان مختفي تمامًا عن كل أنظمة الرصد، ما حدش عرف بوجوده إلا لمّا الانفجار حصل، "يبدو | Statement | Masri | 198 |
كدا، يا شباب، إن حد رمى حاجة من فوق!" ما شاء الله، يا عزيزي، عندنا تقنيات توقّف وترصد صواريخ باليستية، بس مش عارفين نوقّف نيزك قُطره 20 متر! خلّيني أقولّك، يا عزيزي، موضوع النيازك والكويكبات والأجرام السماوية دا في غاية غاية الأهمية، احنا مشاكلنا كلها مننا فينا، تتحل مننا فينا، | Statement | Masri | 203 |
بشكل أو بآخر، زي المشاكل اللي حكيتهمولك قبل كدا، لا تزال، بشكل أو بآخر، أو بإخلال شوية يعني، Controllable، إن شاء الله، العلماء يشتغلوا كويس فيحرسونا من هذه الفيروسات. إنما الضرب اللي جاي من برة دا، نلبسله إيه؟! نستعدّله ازاي؟! خلّيني، يا عزيزي، أحكيلك على واحدة من أكبر الكوارث الطبيعية، | Question | Khaleeji | 206 |
اللي مرت في تاريخ الكورة الأرضية، كويكب، يا عزيزي، اسمه "تشيكشولوب" ضرب "الأرض"، وتحديدًا في شبه جزيرة "يوكاتان" في "المكسيك"، دا، يا عزيزي، كان قُطره كام من 10 لـ15 كيلومتر، الحادثة دي، يا عزيزي، احنا عارفين، We Know for A Fact، إنها تسببت في أكبر كارثة في تاريخ الكوكب، انقرض | Statement | Iraqi | 192 |
بسببها 76% من أنواع الكائنات اللي على سطح "الأرض"! %99 من الكائنات انقرضت! يعني، خدنا 76% من أنواع الكائنات، وخدنا تقريبًا 99% من الكائنات كلها! دي، يا عزيزي، الحادثة المشهورة اللي قتلت أكبر كائنات تقريبًا مشيت على كوكب "الأرض"، نجم الحفريات وMegaStar الكائنات المنقرضة، الديناصورات. لسنين طويلة، "الأرض" عاشت في | Statement | Masri | 222 |
حرايق مستمرة، الشمس اختفت لسنين طويلة، النباتات ماتت عشان لم يكن هناك تمثيل ضوئي، السلاسل الغذائية، يا عزيزي، وقتها انهارت، كان هناك حالات إغماءات وسط السلاسل! اللي الحيوانات، يا حبايبي، كأنهم كانوا طالعين من امتحان عربي سنة 2008! العلماء بيقولوا إن لو لم يضرب هذا الكويكب سطح "الأرض"، لكانت الديناصورات | Statement | Masri | 218 |
حتى هذه اللحظة حية، كان زمانهم في جنينة الحيوانات! السؤال، يا عزيزي، اللي انت أكيد بتسأله، ما هي احتماليات إن كويكب ييجي يخبطنا تاني؟ "، أنا ما بأسألش الحاجات دي، انت شخص متشائم، كئيب! أنا هأنام وأتغطى، وإن شاء الله، ما فيش حاجة تخبط فيا!" عزيزي، لو سمحت، خلّينا نسأل | Question | Khaleeji | 200 |
السؤال بجد، ماذا لو "الأرض" حكّت في حاجة؟ "ثانية واحدة يا ! انت قصدك عشان الكورة الأرضية مؤنثة، يبقى ما بتعرفش تسوق؟!" يلّا، آدي السيناريو الخامس للفناء وصل! حرقت نهاية الحلقة! أرجوكم، اهدوا انتم الاتنين، وخلّونا نشوف إيه اللي هيحصل، لو فيه حاجة خبطت في الحلقة! في الكوكب! على حسب | Question | Khaleeji | 207 |
تقارير "ناسا" للدفاع الكوكبي، اللي بيصدُر كل سنة، فاحنا لحد سبتمبر 2025 اكتشفنا حوالي 39 ألف جسم خطير قريب من "الأرض"، منهم 873 كويكب قُطرهم أكبر من 1 كيلومتر، دي، يا عزيزي، "جاردات" بتحوم في الفضاء، قريبين! مش دي المشكلة، المشكلة إن دُول مش كل حاجة حوالينا. "ناسا" بتُقدّر إن | Statement | Masri | 200 |
احنا عندنا آلاف الكويكبات حول "الأرض"، ما نعرفش عنها حاجة، منهم مثلًا 50 كويكب قُطرهم أكبر من الكيلومتر، احنا لسة ما اكتشفناهومش. فيه حوالي 14 ألف كويكب قُطرهم أكبر من 140 متر، ودُول برضه ما اكتشفناهومش. ولو كنت، يا عزيزي، معتمد على أفلام "هوليوود"، وإن النيزك قادم، وهيعملوا بقى فريق | Statement | Khaleeji | 215 |
من نخبة العلماء ورواد الفضاء في العالم، والرئيس الأمريكي يخش على التليفون، ونعملّك تنوع عِرقي في الفريق، عشان نضمن ناخد كل الجوايز، مثليين جنسيًا، متحولين جنسيًا، ستات، رجالة، أطفال، Armageddon وDeep Impact وDay After Tomorrow، اسمحلي، يا عزيزي، أقولّك إن كل دا مش هيحصل، اللي بيحصل بجد هو Don't Look | Question | Masri | 196 |
Up! المشكلة، زي ما قُلتلك، يا عزيزي، إن احنا ما بنعرفش إنه جاي أصلًا، احنا عندنا كويكبات كتير قرّبت من "الأرض"، ما اكتشفناهاش غير بعد ما عدّت، "سلام عليكم!" يعني مثلًا سنة 2020، بيمر كويكب اسمه VT4 2020، الكويكب دا، يا عزيزي، عدّى على مسافة 370 كيلومتر بس من "الأرض"، | Statement | Khaleeji | 202 |
يعني، مسافة من "القاهرة" لـ"شرم الشيخ"، لاقط شبكة 4G! الفكرة، يا عزيزي، إن احنا اكتشفناه بعد 15 ساعة من مروره، لا تقولّي بقى مُسيّرات ولا صواريخ باليستية، دا ما بيقعدش في اتفاقيات! ما بيتهدّش بالكلمتين البرتقالي اللي بيتقالوا! ودا، يا عزيزي، مش حدث فريد، دا بيحصل طول الوقت! في مقال | Statement | Iraqi | 210 |
نشره "ستيفن تينجاي" عالم الفلك الأسترالي، بيقول إن احنا صحيح اكتشفنا %95 من الكويكبات الكبيرة، ولكن نسبة الـ5% نسبة مجهولة، وإن آه التليسكوبات بترصد، لكن التليسكوبات برضه عندها قصور وBlind Spots ونقط عميا، ما بنشوفش الكويكبات وهي في طريقها لـ"الأرض"، والمشكلة الأكبر إن كل الجهود العالمية والتمويل اللي بيتوفر لهذه | Statement | Khaleeji | 225 |
الأبحاث، مش كفاية أبدًا عشان نقدر نرصد كل الكويكبات الخطيرة، وخصوصًا، يا عزيزي، اللي بتقرب من كوكب "الأرض"، ربنا يحفظه، يا حبيبي! كوكب "الأرض" اللي مش عارف يلاقيها منين ولّا منين ولّا منين ولّا منين ولّا منين ولّا منين ولّا منين! ولّا منين! لو انت، يا عزيزي، بعد اللي حكيتهولك | Statement | Masri | 205 |
دا، فاكر إن الكويكبات هي الخطر الأكبر في السما، فانت غلطان، فيه خطر أكبر، وهو انفجارات أشعة جاما، الـGRB، ودي، يا عزيزي، أشعة بتنتج عن انفجار نجم عملاق، أو اصطدام نجمين في بعض، لمّا "محمد رمضان" يخبط في "أمير كرارة"، دا اللي بيحصل! الحدث دا بيطلق طاقة في 10 ثواني، | Statement | Iraqi | 190 |
أقوى من الطاقة اللي بتطلّعها الشمس في 10 مليار سنة. لو حصل انفجار زي دا على بُعد 6000 سنة ضوئية من "الأرض"، و"الأرض"، يا عزيزي، تعرضتله، عارف إيه اللي هيحصل؟ أولًا، يا عزيزي، طبقة الأوزون دي، يلّا، مع السلامة، انصراف! كل اللي على "الأرض" هيتعرّضوا لكمية رهيبة من الأشعة فوق | Question | Iraqi | 204 |
Subsets and Splits
No community queries yet
The top public SQL queries from the community will appear here once available.